**Fă-te timp**

*MarianP*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fă-te timp...

Şi o să ştiu să te găsesc în

Clipele ce se poartă la acul

De ceasornic, călătorind genetic

Prin secolele sfărâmate

Sub apăsarea căutarii…

Fă-te timp,

Şi o să ştiu că am să te găsesc

În fereastra de vis când

Bătăile de aripi ale atingerilor

Noastre numără căderile

Frunzelor unde tu eşti

Rugină şi nervură şi răsfăţ…

Şi două degete pe buzele mele…

Fă-te timp,

Şi o să îmi aduc aminte de tine

Ca de prima respiraţie a noului

Născut…când tot aerul din

Visul lui de copil e semnul

Victoriei arătat spre cer…

Fă-te timp,

Şi am să te găsesc în ultima zi

Din decembrie să îţi spun

“La Mulţi Ani” pe o inimă de zăpadă…

Fă-te timp,

Şi o să te ştiu şi în păcăleala

Cu flori de cais din zâmbetul

Tău de fiecare 1 Aprilie…

Aninând de colţul primăverii

Strigătul desfăcut al mugurilor...

Fă-te timp,

Şi o să te găsesc alături de

Călăreţii însetaţi de câmpii

Elizee din ochii tăi, călărind

Antimaterie ecvestră spre

Mirosul de apă vie din

Privirea Soarelui...

Fă-te timp,

Şi o să ştiu că eşti semnul de

Mirare încrustat în paloşul zeilor

Făuritori de arme din epoca

Iubirii, tăind în carne vie…

“Mi-e dor de tine”!…

Fă-te timp,

Şi n-am să te găsesc pentru

Că eşti deja în toate firele de

Iarbă măruntă pe care calcă

Nopţile din pașii mei,

În toate sărutările sigilate cu

Înserare, cu abia simţitul tău

Foșnet nud, privindu-mă cu

Cu ochi de risipă…

Fă-te timp,

Şi o să fim dans cu trupurile

Lipite de aerul fierbinte al

Degetelor prin gândurile

Macilor înfloriţi sub umbra

Ta desenând grădini...

Fă-te timp,

Şi am să ştiu că eşti dimensiunea

Florală a petalelor care cad

Pe secunde...pe fiecare picătură

De viitoare amintire...

Fă-mă timp,

Să ai cu cine inventa răsăritul,

Să ai în cine arunca cu raze de

Soare...și să ai cu cine număra

Veșniciile din când în când...﻿